**ELŐTERJESZTÉS**

Tiszavasvári Város Önkormányzata Képviselő-testületének

**2017. január 26-án** tartandó ülésére

Az előterjesztés tárgya: **A szociális otthon végleges engedélyének az ellátotti létszám vonatkozásában történő kiegészítéséről**

Az előterjesztés előadója: Dr. Fülöp Erik polgármester

Az előterjesztést témafelelőse: Ostorháziné dr. Kórik Zsuzsanna

Az előterjesztés ügyiratszáma: 255/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
| Pénzügyi és Ügyrendi Bizottság | SZMSZ 4. melléklet 1.22., 1. 30. |
| Szociális és Humán Bizottság | SZMSZ 5. melléklet 1.5, 1. 11., |

Az ülésre meghívni javasolt szervek, személyek:

|  |  |
| --- | --- |
| **Nácsáné dr. Kalán Eszter**  Kornisné Liptay Elza Szociális és Gyermekjóléti Központ - intézményvezető | [szeszk@gmail.com](mailto:szeszk@gmail.com); kalaneszter@gmail.com |
| **Bátori Zsolt** Szociális és Gyermekvédelmi Főigazgatóság - főigazgató | batori.zsolt@szgyf.gov.hu |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2017. január 19.

##### **Ostorháziné dr. Kórik Zsuzsanna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Ostorháziné dr. Kórik Zsuzsanna

**ELŐTERJESZTÉS**

- a Képviselő-testülethez -

**A szociális otthon végleges engedélyének az ellátotti létszám vonatkozásában történő kiegészítéséről**

**Tisztelt Képviselő-testület!**

Tiszavasváriban **az idős, demens és fogyatékos személyek részére nyújtott bentlakásos ellátást** a **Kornisné Liptay Elza Szociális és Gyermekjóléti Központ** (a továbbiakban: Kornisné Központ) 4440 Tiszavasvári, Vasvári Pál u. 87. sz. alatti intézmény biztosítja.

**I. Tiszavasvári Város Önkormányzata Képviselő-testülete „A szociális otthon végleges engedélyéről” szóló 294/2016. (XI.24.) Kt. számú** **határozatával az alábbiakról döntött:**

**„*I. A Kornisné Liptay Elza Szociális és Gyermekjóléti Központ*** *(a továbbiakban: Kornisné Központ) 4440 Tiszavasvári, Vasvári Pál u. 87. sz. alatti* ***intézmény által biztosított idős, demens és fogyatékos személyek részére nyújtott bentlakásos ellátás*** *kapcsán, a* ***végleges működési engedélynek való megfelelés vonatkozásában dönt arról, hogy a határozat 1. mellékletét képező intézkedési tervet jóváhagyja, azzal az intézményvezető által tett módosítással, hogy a „D” épületben a büfé, raktár megnevezésű helyiségek rendeltetése nem változik, ellenben a „C” épületben a jelenleg iroda céljait szolgáló helyiségből 6 fő elhelyezésére alkalmas lakószoba kerül kialakításra.***

***Mindezek alapján az ellátotti létszámot az alábbiak szerinti bontásban 25 fővel csökkenti:***

***10 fő idős ellátott***

***5 fő demens ellátott,***

***10 fő fogyatékkal élő személy.***

1. ***A jelen határozat I. pontjában foglalt intézkedési terv végrehajtásához szükséges átalakítási munkálatokat a jelen határozat 2. mellékletében foglalt költségkalkulációval együtt jóváhagyja.”***

**Fentieknek megfelelően az intézményvezető által elkészített intézkedési terv alapján az országos szociális információs rendszerben rögzítésre, az engedélyező hatóság részére beküldésre került. A végleges engedély iránti eljárás folyamatban van.**

1. Tiszavasvári Város Önkormányzata Képviselő-testülete **„A szociális otthon ideiglenes engedély iránti kérelméről, valamint a végleges engedély iránti kérelem módosításáról” szóló 329/2016. (XII.22) Kt. számú** határozata alapján – a tájékoztató elfogadásával a testület döntött arról, hogy a végleges engedély vonatkozásában meghozott döntését módosítja, azzal, hogy az idős személyek és fogyatékos személyek bentlakásos ellátása vonatkozásában - rögzített és beküldött végleges engedély iránti kérelem fordulónapját - szolgáltatói nyilvántartás adatmódosításának időpontját - 2017. február 1. napjára módosítja. Döntött továbbá arról, hogy a 448/2016. (XII.19.) korm. rendelet 52. §-ára hivatkozva 2017. január 1. napjától kéri az idős személyek és fogyatékos személyek bentlakásos ellátása feladatellátásra vonatkozó ideiglenes engedélye meghosszabbítását 2018. december 31. napjáig. Az ideiglenes engedély meghosszabbításának alapjául a korábban a végleges engedélyhez melléklet 294/2016. (XI.24.) Kt. számú határozat mellékletét képező intézkedési terv szolgál.”

**Fentieknek megfelelően a kérelem az országos szociális információs rendszerben rögzítésre, az engedélyező hatóság részére beküldésre került. Az ideiglenes engedély meghosszabbításáról szóló határozatot a kormányhivatal megküldte az önkormányzat részére**. **A végleges engedély iránti eljárás folyamatban van.**

1. **Mindezeket követően a Kornisné Központ intézményvezetője, Nácsáné dr. Kalán Eszter jelezte módosítási szándékát a végleges engedély kérelemmel kapcsolatban az alábbiak szerint, az ellátotti létszám vonatkozásában:**

**„**A SZ**-**C-01/00029-6/2015. ügyiratszámú határozatára, melynek tárgya „bejegyzés hatályának hivatalból történő meghosszabbítása” céljából szükséges módosítási javaslatot a következőkben kívánom előterjeszteni, akként, hogy a módosítási javaslat kidolgozásánál figyelembe vettük az alkalmazandó jogszabályokat:

- 1/2000.(I.7.) SzCsM rendelet a személyes gondoskodást nyújtó szociális intézmények szakmai feladatairól és működésük feltételeiről

- 321/ 2009 (XII.29) Kormány rendelet a szociális szolgáltatók és intézmények működésének engedélyezéséről és ellenőrzéséről.

**Tisztelettel tájékoztatom, hogy az előzőekben megküldött, a 318/2016 ügyiratszámú tájékoztató levelünk tartalma módosult - a végleges struktúra kialakítására vonatkozóan-: melyről mellékelten tájékoztatom.**

Azzal, hogy a büfé maradt a helyén, az oda bevállalt 6 fő elhelyezése helyett **az iroda helységeinek átalakításával 10 férőhely kialakítása (ez +4 férőhely a korábbi vállaláshoz képest) valósítható meg. A gondnoksági irodába további + 2 fő, és a lakók változása okán további + 9 hely engedélyeztetését kérjük.**

**Így az eredetileg kialakított intézkedési tervet módosítottuk, és így kérem, hogy ez alapján legyen szíves a beadott- jelenleg folyamatban lévő - működési engedély iránti kérelmet is módosítani a 210 főre az eredetileg megjelölt 195 fő helyett.**

**Kérem, hogy mivel várhatóan ebben a hónapban sor kerül a helyszíni szemlére, a működési engedély iránti eljárásban 210 fő,** amennyiben ez esetlegesen bármely szakhatósági állásfoglalás alapján nem engedélyezhető**, abban az esetben másodsorban a 195 főre kérje a fenntartó a végleges működési engedélyt.**

1. **„A” épület férfi oldal:**

**Átalakításokat követően a kialakított férőhelyek száma: 18 fő**

* Az egy főre jutó 6m2/fő minimális lakóterület biztosított
* Az épületen belül az akadálymentes közlekedést biztosítottuk
* A „cselédfolyosón” lévő lakószobákat megszüntettük, itt dolgozói öltözőket, raktárhelyiségeket alakítottunk ki.
* Lakószobánként maximum 4 fő ellátását biztosítjuk
* Kialakításra került a végleges vizesblokk a következők szerint: 3 zuhanyzó, 1 kád, 4 WC

1. **„A” épület női oldal**

**Átalakításokat követően a kialakított férőhelyek száma: 39 fő**

* Az egy főre jutó 6m2/fő minimális lakóterület biztosított
* Az épületen belül az akadálymentes közlekedést biztosítottuk
* A „cselédfolyosón” lévő lakószobákat megszüntettük, itt dolgozói öltözőket, raktárhelyiségeket alakítottunk ki.
* Az úgynevezett „nagybeteg” szobát megszüntettük, átépítettük. Lakószobánként maximum 4 fő ellátását biztosítjuk
* Kialakításra került a végleges vizesblokk a következők szerint: 3 zuhanyzó, 1 kád, 4 WC

1. **„B” épület**

**Átalakításokat követően a kialakított férőhelyek száma: 30 fő**

* Az egy főre jutó 6m2/fő minimális lakóterület biztosított
* Az épületen belül az akadálymentes közlekedést biztosított
* Lakószobánként maximum 4 fő ellátását biztosítjuk
* Kialakításra került a végleges vizesblokk a következők szerint: 3 zuhanyzó, 1 kád, 4 WC

**4. „C” épület földszint**

**Átalakításokat követően a kialakított férőhelyek száma: 46 fő**

* Az egy főre jutó 6m2/fő minimális lakóterület biztosított
* Az épületen belül az akadálymentes közlekedést biztosított
* Lakószobánként maximum 4 fő ellátását biztosítjuk
* A vizesblokkok a minimumfeltételnek megfeleltek, így strukturális átalakításra nem volt szükség

**5. „C” épület emelet**

**Átalakításokat követően a kialakított férőhelyek száma: 58 fő**

* Az egy főre jutó 6m2/fő minimális lakóterület biztosított
* Az épületen belül az akadálymentes közlekedés biztosított
* Lakószobánként maximum 4 fő ellátását biztosítjuk
* A vizesblokkok a minimumfeltételnek megfeleltek, így strukturális átalakításra nem volt szükség
* A központi iroda helyisége lakószobákká lett átalakítva, így 10 fő ellátását tudjuk biztosítani.
* A gondnokság irodája lakószobává lett átalakítva, így további 2 fő ellátása biztosított
* A központi iroda a „D” épület emeletén található oktatóhelyiség területén lett kialakítva

**6. „D” épület földszint**

**Átalakításokat követően a kialakított férőhelyek száma: 13 fő**

* Az egy főre jutó 6m2/fő minimális lakóterület biztosított
* Az épületen belül az akadálymentes közlekedés biztosított
* Lakószobánként maximum 4 fő ellátását biztosítjuk
* Mentálhigiénés előkészítő szoba átalakításra került, mely alapján lakószoba lett kialakítva, mely 11 fő ellátására ad lehetőséget
* A dolgozói öltöző átalakításra került, mely alapján 2 fő ellátása biztosított
* Kialakításra került a végleges vizesblokk a következők szerint: 3 zuhanyzó, 3 WC
* Az előzetes tervek alapján a jelenlegi büfé került volna átalakításra, melyet nem valósítottunk meg, egyéb racionális okok miatt

**7. „D” épület emelet**

**Átalakításokat követően a kialakított férőhelyek száma: 6 fő**

* Az egy főre jutó 6m2/fő minimális lakóterület biztosított
* Az épületen belül az akadálymentes közlekedés biztosított
* Lakószobánként maximum 4 fő ellátását biztosítjuk

**Egyéb:**

**Az intézmény területén lévő „TELSE épületét” a következők szerint alakítjuk át:**

* **Mentálhigiénés csoport részére kialakítottunk egy előkészítőt, foglalkoztatót**
* **Gyógytornatermet alakítottunk ki**
* **Tanulók részére öltözőt és oktatótermet alakítunk ki**

**A várható költségek:**

* TELSE volt épülete ( un. Irodaház) felújítás várható költsége: 540.000 Ft ( burkoló, ragasztó, festék, gipszkarton fal )
* „C” épület régi Iroda helyiségeinek várható felújítási költségei: 400. 000 Ft ( laminált padló, burkoló, ragasztó, festék, vakoló anyag )
* szerszám költség: 170.000 Ft

*Részletezés:*

*- TELSE volt épület festés anyagköltsége: 90.000 Ft*

*- „C” épület Iroda helyiség festés anyagköltsége: 90.000 Ft*

*- YTONG válaszfal 20 db: 9.600 Ft*

*- kőműveskanál 1 db: 900 Ft*

*- beltéri ajtó tele 1 db: 18.900 Ft*

*- gipszkarton falprofil 8 szál: 7.840 Ft*

*- gipszkarton 5 db: 6750 Ft*

*- gipszkarton csavar 500 db: 1.500 Ft*

*- önfúró csavar 100 db: 400 Ft*

*- csempe 3 m2: 4650 Ft*

*- gipszkarton beütőék 20 db: 700 Ft*

*- laminált padló 96,33 m2: 232.155 Ft*

*- ajtó beltéri tele 1 db: 29.800 Ft*

Tájékoztatom arról, hogy a fenti átalakítások a működési engedélyeztetési eljáráshoz szükségesek.

**Mindezek alapján javaslom** az intézményvezető kérelmének megfelelően „A szociális otthon végleges engedélyéről” szóló **294/2016. (XI.24.) Kt. számú** **határozat kiegészítését és a 195 fő ellátotti létszám mellett elsődlegesen a 210 fő ellátotti létszám megjelölését** a végleges engedély iránti kérelemben, és a határozatban azzal, hogy **amennyiben** a 210 fő ellátotti létszám tekintetében az **engedélyező hatóság** a későbbiekben várható helyszíni szemle során kifogást emel, vagy a **bevont szakhatóságok nem járulnak hozzá a magasabb létszám tekintetében a szakosított ellátások végleges engedélyezéséhez, akkor a 195 fő ellátotti létszámra vonatkozó kérelmet továbbra is tartsa fent a fenntartó a határozatban és a végleges engedély iránti kérelemben is.**

A szociális igazgatásról és szociális ellátásokról szóló 1993. évi III. tv. (a továbbiakban: Szt.) 58/A (2) bekezdés e) pontja értelmében: „**A központi költségvetésről szóló törvényben biztosított támogatásra való jogosultság további feltétele** - a (2b) bekezdésben meghatározott kivételekkel -

*e)* nappali ellátás és **szakosított szociális ellátás** esetén - a rehabilitációs intézményi külső férőhelyek és az időszakos férőhelyek kivételével - **az új férőhelyeknek**

**a szociális szolgáltatások területi lefedettségét figyelembe vevő, jogszabály szerinti finanszírozási rendszerbe történő befogadása (a továbbiakban: befogadás).**

Az Szt 58/A **(2c) A rendelkezésre álló kapacitástól függetlenül be kell fogadni**

***a)* az önkormányzati kötelező feladatot ellátó**, **állami fenntartású szociális szolgáltatót,** intézményt (székhelyet, telephelyet) és az általa önkormányzati kötelező feladatként nyújtott szociális szolgáltatást, valamint az ehhez tartozó ellátotti létszámot és férőhelyszámot,

*b)* azt a szociális szolgáltatót, intézményt (székhelyt, telephelyet), szociális szolgáltatást, ellátotti létszámot, férőhelyszámot, amelynek létrehozására vagy fejlesztésére a fenntartó, vagy a szociális szolgáltató, intézmény az Európai Uniótól, a Svájci Alapból, az EGT Alapból, a Norvég Alapból vagy a központi költségvetésből - a szociál- és nyugdíjpolitikáért felelős miniszter által közzétett közleményben meghatározott - pályázaton elnyert támogatásban részesül,

*c)* azt a szolgáltatói nyilvántartásba a kérelem benyújtását megelőzően is jogerősen bejegyzett szociális szolgáltatót, intézményt, szociális szolgáltatást, ellátotti létszámot, férőhelyszámot, amely esetében szolgáltatói nyilvántartásba bejegyzett adatok módosítása költségvetési többletkiadást nem eredményez, és a módosítást kizárólag

*ca)* a fenntartó szociális szolgáltatói, intézményei közötti szétválás vagy egyesítés teszi szükségessé,

*cb)* **ellátotti létszámnak vagy férőhelyszámnak a fenntartó szociális szolgáltatói, intézményei (székhelyei, telephelyei) közötti, illetve újonnan létesített szociális szolgáltatója, intézménye (székhelye, telephelye) javára történő átcsoportosítása teszi szükségessé,** vagy

*cc)* egy szociális intézményen belül az átmeneti és tartós bentlakásos intézményi ellátást nyújtó férőhelyek egymás közötti átminősítése teszi szükségessé,

*cd)* hajléktalan személyek átmeneti szállása esetében a befogadott férőhelyek egy részének külső férőhellyé történő átminősítése és legfeljebb ezzel azonos számú új külső férőhely létesítése teszi szükségessé.

**Az engedélyező hatósággal az intézményvezető a szükséges egyeztetéseket lefolytatta, a szakhatóságok álláspontja azonban nem ismert,** ezen kívül fenti jogszabályhelyek alapján, tekintve, hogy a feladatellátás nem kötelező, **amennyiben a jelenlegi 220 fős létszámot 195 főben kérjük meghatározni,** a jövőben, amennyiben **emelni kíván a fenntartó az ellátotti létszámon kérnie kell a finanszírozási rendszerbe történő befogadást az EMMI-től,** automatikus befogadásra azonban nem számíthat.

Ezt megelőzendő **indokolt egy magasabb ellátotti létszám megjelölése** a határozatban, ill. a végleges engedély iránti kérelemben, amennyiben azonban **annak engedélyezésére nincs lehetőség** **továbbra is szükséges fenntartani a 195 főre vonatkozó döntést**, mert ez esetben valószínűsíthetően a határozat újabb módosítása, kiegészítése nem válik szükségessé.

**Mindezek alapján megkérem a Képviselő-testületet, hogy az előterjesztés megtárgyalni a határozat-tervezet elfogadni szíveskedjen.**

Tiszavasvári, 2017. január 19.

**Dr. Fülöp Erik**

**polgármester**

HATÁROZAT-TERVEZET

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2016. (…….) Kt. számú**

**határozata**

**A szociális otthon végleges engedélyének az ellátotti létszám vonatkozásában történő kiegészítéséről**

Tiszavasvári Város Önkormányzata Képviselő-testülete „**A szociális otthon végleges engedélyének az ellátotti létszám vonatkozásában történő kiegészítéséről”** szóló előterjesztéssel kapcsolatban az alábbi döntést hozza:

1. **A Kornisné Liptay Elza Szociális és Gyermekjóléti Központ** (a továbbiakban: Kornisné Központ) 4440 Tiszavasvári, Vasvári Pál u. 87. sz. alatti **intézmény által biztosított idős, demens és fogyatékos személyek részére nyújtott bentlakásos ellátás** kapcsán, a Kornisné Központ Intézményvezetőjének **végleges működési engedélynek való megfelelés vonatkozásában készült módosított intézkedési tervét jelen határozat 1. mellékletében foglalt tartalommal elfogadja.**
2. **A „szociális otthon végleges engedélyéről” szóló 294/2016. (XI.24.) Kt. számú** **határozatának I. pontját az alábbiak szerint egészíti ki:**

A Kornisné Központ által biztosított **idős, demens és fogyatékos személyek részére nyújtott bentlakásos ellátás végleges engedélynek való megfelelés vonatkozásában** az engedélyeztetni kívánt **ellátotti létszámot 195 főről 210 főre kívánja módosítani, az alábbi megbontásban:**

**120 fő idős ellátott (ebből: 30 fő demens ellátott),**

**90 fő fogyatékkal élő személy ellátott,** azzal, hogy amennyiben **a 210 fő ellátotti létszám engedélyezését a jogszabályi feltételek nem teszik lehetővé Tiszavasvári Város Önkormányzata, mint fenntartó továbbra is fenntartja a 195 fő ellátotti létszámra vonatkozó kérelmét.**

1. Felkéri a polgármester, hogy a végleges engedélyhez szükséges működési engedély módosítás iránti kérelmet és mellékleteit az engedélyező hatósághoz nyújtsa be.

**Határidő:** azonnal **Felelős:** Dr. Fülöp Erik polgármester

1. melléklet „**A szociális otthon végleges engedélyének az ellátotti létszám vonatkozásában történő kiegészítéséről szóló …/2017. (…) Kt. számú határozathoz”**





